Андрей Вадиман хва Макаревич

Андрей Вадиман хва Макаревич (, 1953 йисан 11 декабрдиз, Москва) — шурайринни и Урусатдин музыкант, мани лугьудайди, шаир, бард, композитор, художник, продюсер, телетухудайди, актер я. «Машина времени» группадин лидер, бине кутур кас ва тек сад тир дегиш тахьанвай уртах я. РСФСР-дин лайихлу артист, Урусатдин Федерациядин халкьдин артист я. Урусатдин чувудрин конгрессдин жемятдин шурадин уртах я.

 Уьмьурдин рехъ 
Андрей Макаревич 1953-лагьай йисан 11-лагьай декабрдиз Москвада архитектор ва МАРХИ-дин муаллим Вадим Григориян хва Макаревичан (1924 йисан 26 мартдизАндрей Макаревич исполнил желание умершего отца — 1996 йисан июндиз) ва духтур-фтизиатр, медицинадин илимрин духтур Нина Маркан руш Макаревичан хзанда дидедиз хьана (хайила Шмуйлович, 1926—1989; Евгений Додолева рикӀел хкуналди: Нинел Мордухдин рушЕвгений Додолев. «Машина времени». Пятьдесят лет пробега).

12 йиса аваз Макаревича вичи вичиз гитара къугъваз чириз эгечӀна. ГъвечӀи чӀавалай адаз Булат Окуджавадинни Владимир Высоцкийдин музыка кӀанзвай тир.

Шиирар туькӀуьрзвай тир, гитарадал гьайтрин ва бардрин манияр язвай тир.

1966-лагьай йисуз ам «The Beatles» группадин музыкадихъ галаз чирхчир хьана. Макаревича вичи лугьузвайвал, ам вични адан таярикай бязибур битломанар хьана. Им адан кьадар-кьисмет хьана.

Муьжуьдлагьай классда авайла ада «The Kids» ансамбл кӀватӀна, абуру ччара уьлквейрин манийрин кавер-версияр къугъвазвай тир. 1968-лагьай йисуз абур садлагьай сеферда официал къайдада экъечӀна.

1969-лагьай йисуз адахъ галаз са классда кӀелзавай битломанрихъ галаз (Александр Иванов, Павел Рубин, Игор Мазаев ва Юрий Борзов) са арадилай абурук Борзован аял вахтунин дуст — Сергей Кавагоэ экечӀна) Макаревича гилалди кардик кумай «Машина времени» группа арадал гъана. И группадихъ галаз Макаревичан саки вири гуьгъуьнлай атай уьмуьрни яратмишунин кӀвалах галкӀанвайди я. Гилалди ам группадин кьил, адан «чин», текстрин асул автор, композитор ва манийрин чӀехи пай ягъизвайди я.

1971-лагьай йисуз мектеб акьалтӀардайлай кьулухъ ам Москвадин архитектурадин институтдик экечӀна. 1974-лагьай йисуз ам анлай алудна (официал себеб — «майвайрин базада авай кӀвалахлай вахтунда тахьай хъфиниз килигна», авайвал — хъсан яз гьисаб тийир рок-музыка машгъул хьунин гъиляй партиядин инстацийрикай сада адакай чинебан буйругъ акъудна). Адалай гуьгъуьниз ам Гипротеатрда («Театрин ва тамашайрин дараматрин проектар расунин рекьяй гьукуматдин институт») кӀвалахал акъвазна. Ана В. А. Сомован регьбервилик кваз ада 1979-лагьай йисал кьван кӀвалахна. 1975-лагьай йисуз ам МАРХИ-дин нянин хилек экечӀна хъувуна. 1977-лагьай йисуз художник-график ва архитектор лугьудай диплом галаз институт акьалтӀарна. Макаревича са шумуд архитектурадин проект расна, абурукай сад — цирк. АкӀ ятӀани, вири и вахтунин къене адан кьилин машгъулвал — «Машина времени» группадихъ галаз кӀвалах тир.

1982-лагьай йисуз музыкантар Александр Стефановичан «Душа» лугьудай фильмда (кьилдин ролар София Ротарудини Михаил Боярскийди къугъвана) рок-группа хьиз ролар къугъвана. ГьакӀни Макаревич рок-музыкант Коля Ковалеван Стефановичан «Начни с начала» лугьудай филмда кьилдин рол къугъвана. Адалай гъейри, Макаревича цӀудалай пара филмдиз музыка кхьена, гьа гьисабдик «Скорость», «Прорыв» (кьведни Дмитрий Светозарованбур) ва «Шизофрения» (Виктор Сергееван) квазКино-Театр. Ру — АНДРЕЙ МАКАРЕВИЧ.

1987-лагьай йисуз «Машина времени» садлагьай сеферда гъурбатдиз фенва, гастроляр гваз абур Польшада, Японияда, АСШ-ра, Болгарияда, Испанияда Мозамбикда хьайиди яРИА «Новости» — Биография Андрея Макаревича.

1993-лагьай Макаревича «Смак» лугьудай кулинариядин ТВ-гунуг ахъайнаКоммерсантъ — Интервью с Макаревичем и Кутиковым.

1999-лагьай йисан 22 ноябрдиз УФ-дин Президент Борис Ельцина вичин къараралди адаз «Урусатдин Федерациядин Халкьдин артист» лугьудай тӀвар ганаСайт Президента России — Указ Президента Российской Федерации от 22.11.1999 г. № 1557.

 Баянар 

 ЭлячӀунар 
 Андрей Макаревич: Кодекс «Машиниста». Интервью на сайте журнала «Интервью» 
 Школа злословия с участием Андрея Макаревича
 Полесская родословная рок-музыканта Андрея Макаревича
 Андрей Макаревич на сайте Российского авторского Общества
 Культ личности. Андрей Макаревич, Леонид Велехов , Радио «Свобода», 13.12.2014.


Категория:Урус музыкантар
Категория:Рок-музыкантар
Категория:«Машина времени» группадин уртахар
Категория:«Машина времени»
Категория:Москвадин архитектурадин институт акьалтӀарнавайбур